Jukumu Grumuškas kalns I

Jukumu Grumuškas kalns I ir pilskalns, kas atrodas Krāslavas novada Andzeļu pagastā rietumos, uz ziemeļrietumiem no Andzeļiem. Ap pilskalnu saglabājušās grāvju un vaļņu atliekas. Grumuškas kalns ir ar mežu apaudzis, austrumu-rietumu virzienā orientēts, puskilometru garš pakalns, kuram abos galos izvietoti pilskalni. Pilskalni pirmoreiz minēti 1925. gadā, 1941. gadā tos plašāk aprakstījis Pēteris Stepiņš. Austrumu gala pilskalns tradicionāli tiek saukts par pirmo (I), bet rietumu gala — par Jukumu Grumuškas kalnu II. Pakalna austrumu kalns ir augstāks un platāks par rietumos esošo. Ziemeļu nogāze ļoti stāva, bet dienvidu — lēzenāka. Pilskalna abi gali nocietināti ar grāvju un vaļņu sistēmu. Pilskalna plakums 60 x 20 m (pēc Jāņa Graudoņa ziņām — 70 x 40 m) liels. Pilskalna datējums pagaidām nav zināms.

 Foto galerija 

 Ārējās saites 
 Jukumu Grumuškas kalns I

Kategorija:Pilskalni Latgalē
Kategorija:Andzeļu pagasts
Kategorija:Pilskalni Dagdas novadā
Kategorija:Pilskalni Krāslavas novadā
Kategorija:Arheoloģiskie pieminekļi Latvijā